अहवाल

राज्यशास्त्र विभाग

विभाग प्रमुख

प्रा. डॉ .प्रतिभा गडवे

महाविद्यालयाच्या स्थापनेपासून राज्यशास्त्र हा विभाग कृतीशील आहेविद्यार्थ्यांमध्ये विशिष्ट राजकीय दृष्टिकोन निर्माण करून ,राजकीय मूल्य बिजांचे रोपण करून, सुबुद्ध नागरिक निर्माण करणे. तसेच संविधाना प्रति जनता व विद्यार्थ्यांमध्ये निष्ठा निर्माण करणे ,अशा विविध दृष्टिकोनातून हा विषय मी निराळे उपक्रम राबवून विद्यार्थ्यांना कृती प्रवण ठेवण्याचा प्रयत्न करतो .विभागाद्वारे दरवर्षी निरनिराळे उपक्रम राबवण्यात येतात वर्गनिहाय सेमिनार, गटचर्चा तज्ञ व्यक्तीचे मार्गदर्शन ,व्याख्यान ,नवीन अध्यापन कौशल्य, ई लर्निंग इत्यादीचा वापर करून विद्यार्थ्यांची अध्ययनात रुची निर्माण केली जाते. तसेच वेळोवेळी अभ्यास सहल ,रॅली यासारख्या उपक्रमांचे आयोजन करून आपली उद्दिष्टे पूर्ण करण्याचा हा विभाग सतत प्रयत्न करत असतो.

सत्र 2022- 23 या वर्षात विभागाद्वारे खालील उपक्रम राबवण्यात आले

14 ऑगस्ट 2022 भित्तीचित्र स्पर्धा

स्वातंत्र्याच्या अमृत महोत्सवानिमित्त विभागाद्वारे भीतीचित्र स्पर्धेचे आयोजन करण्यात आले .भारतीय स्वातंत्र्यलढ्याचे चित्रण व राष्ट्रसमोरील ज्वलंत प्रश्न हे या स्पर्धेचे विषय होते. .महाविद्यालयातील जवळपास 25 विद्यार्थ्यांनी यात सहभाग घेतला .व विविध विषयावरची चित्रे रेखाटून आणली. .याप्रसंगी सर्वोत्कृष्ट तीन भित्तिचित्रांना क्रमांक देण्यात आले या स्पर्धेचे परीक्षण महाविद्यालयाचे प्राचार्य डॉ.आर.जी .टाले व समाजशास्त्र विभाग प्रमुख डॉ. ज्योती सेलूकर यांनी केले.

26 नोव्हेंबर 2022 ऑनलाइन संविधान परीक्षा

विभागाद्वारे घेण्यात आलेल्या या ऑनलाइन स्पर्धेत जवळपास 40 विद्यार्थ्यांनी सहभागी घेतला व संविधानावर विचारलेल्या निराळ्या प्रश्नांची उत्तरे दिली. सर्वात जास्त गुण मिळवणाऱ्या विद्यार्थ्यांसाठी विभागाद्वारे पारितोषिक देखील ठेवण्यात आले.

23 फेब्रुवारी 2023 गाडगेबाबा जयंती रॅली

महाराष्ट्राला लाभलेले थोर समाज सुधारक संत गाडगेबाबा यांच्या जयंतीनिमित्त विभागाद्वारे स्वच्छता रॅलीचे आयोजन करण्यात आले. गाडगेबाबांचा स्वच्छतेचा मूलमंत्र तसेच अंधश्रद्धा निर्मूलनाविषयीचे विचार याविषयी लोकांमध्ये प्रसार , व्हावा हा त्यामागचा उद्देश होता. महाविद्यालयाच्या प्रांगणातून गाडगेबाबांच्या विचारांविषयीचे फलक हातात घेऊन विद्यार्थ्यांची रॅली काढण्यात आली. भानेगाव गावातील ग्रामपंचायत ते भानेगावातील रस्ते, तसेच मुख्य महामार्गावरून या रॅलीने मार्गक्रमण केले. याप्रसंगी गाडगेबाबांच्या तत्त्वावर आधारित निरनिराळ्या घोषणा विद्यार्थ्यांद्वारे देण्यात आल्या.

1 मार्च 2023 शैक्षणिक सहल

स्वातंत्र्याच्या अमृत महोत्सवी वर्षानिमित्त संविधान निर्माते डॉ. बाबासाहेब आंबेडकर यांच्या कार्याचा विद्यार्थ्यांना परिचय व शिक्षण प्राप्त व्हावे म्हणून (काटोल )चिचोली येथील डॉ. बाबासाहेब आंबेडकर स्मारक व संग्रहालयाला विभागाद्वारे भेट देण्यात आली .याप्रसंगी विद्यार्थ्यांनी वस्तुसंग्रहालयातील डॉ. बाबासाहेब आंबेडकरांच्या दुर्मिळ वस्तूंची माहिती करून घेतली.













